Pál Dárdai

Pál Dárdai (s. 16. maaliskuuta 1976) on unkarilainen jalkapallovalmentaja ja entinen keskikenttäpelaaja. Huhtikuusta 2023 lähtien hän on toiminut Herthan päävalmentajana. ==Ura pelaajana== Dárdai aloitti peliuransa Pécsi Mecsekin joukkueessa juniorina ja debytoi vuonna 1991 seuran edustusmiehistössä. Tammikuussa 1996 hän siirtyi Budapesti VSC:hen, josta vuotta myöhemmin Saksan 2. Bundesliigaan Herthan riveihin. Dárdain debyyttikaudella Hertha nousi takaisin Bundesliigaan, jossa seura pelasi aina kauden 2009/10 loppuun saakka. Dárdai pelasi vaihtelevasti Herthan keskikentällä, parhaina kausina 2002/03 ja 2003/04 hän urakoi 29 liigaottelussa. Vuonna 2009 Dárdai jatkoi edelleen sopimustaan Herthan kanssa ja hänestä tuli seuraa pisimpään edustanut pelaaja.Dardai sticking with Hertha Kaudella 2010/11 Dárdai pelasi enää yhden ottelun 2. Bundesliigassa. Dárdai pelasi vielä kauden 2011/12 Herthan II- joukkueessa, kunnes lopetti pitkän pelaajauransa. Kaikkiaan Dárdai pelasi Herthan paidassa 286 Bundesliigaottelua.Pál Dárdai Maajoukkuetasolla Dárdai edusti Unkaria 61 maaottelussa ja teki niissä viisi maalia. Vuonna 2006 hän toimi myös maajoukkueen kapteenina.Dárdai Pál Vuonna 2006 Dárdai valittiin Unkarin vuoden jalkapalloilijaksi.Dárdai Pálé a Magyar Aranylabda ===Meriitit pelaajana=== * 2. Bundesliiga: 2011 * Saksan liigacup (2): 2001, 2002 * UEFA Intertoto cup: 2006 * Unkarin vuoden jalkapalloilija: 2006 ==Ura valmentajana== Dárdai aloitti valmennusuransa vuonna 2012 Herthan alle 17-vuotiaiden joukkueen apuvalmentajana.JOCHEM ZIEGERT UNTERSTÜTZT PAL DARDAI Kesällä 2013 hän siirtyi päävalmentajatehtäviin Herthan junioriorganisaatiossa.PÁL DÁRDAI Syyskuussa 2014 Dárdaista tuli Unkarin jalkapallomaajoukkueen päävalmentaja.Hungary sack Pinter, bring in Dardai Joulukuussa 2014 Unkarin liitto teki Dárdain kanssa EM-projektin loppuun ulottuvan jatkosopimuksen.Dardai to remain as Hungary coach for Euro 2016 qualifiers Dárdain johdolla Unkari teki tasaista jälkeä EM2016-karsinnoissa eikä hävinnyt otteluakaan. Helmikuussa 2015 Dárdaista tuli maajoukkuetehtävien lisäksi Herthan päävalmentaja.Hertha-Coach Luhukay weg - Dardai Interims-Chef Dárdain johdolla Hertha pelastui niukasti putoamiselta Bundesliigasta kaudella 2014/15 ja joukkue palkitsi unkarilaisen jatkosopimuksella keväällä 2015.Hertha Berlin head coach Pal Dardai rewarded with 'indefinite' contract Dárdai toimi kaksoisroolissa heinäkuuhun 2015 saakka, kunnes siirtyi sivuun maajoukkuevalmentajan tehtävistä.Válogatott: Storck veszi át Dárdai helyét – hivatalos Unkari eteni lopulta EM-lopputurnaukseen jatkokarsintojen kautta.STOLZ WIE PÁL! Kaudella 2015/16 Hertha pelasi hyvin Dárdain alaisuudessa ja joukkue selvisi Saksan cupissa aina välieriin saakka, kunnes hävisi Borussia Dortmundille.BVB mit "nahezu perfektem Spiel" ins Finale Dárdai jatkoi hyvää työtään Herthan peräsimessä myös seuraavilla kausilla. Hertha paransi kaudella 2016/17 Bundesliigan sijoitustaan pykälällä ja oli 6:s. Seura selvitti näin tiensä Eurooppa-liigaan kaudeksi 2017/18. Kausi 2017/18 oli menestykseltään heikompi, kun Hertha putosi Eurooppa-liigasta jo lohkovaiheen jälkeen ja jäi Bundesliigassa kymmenenneksi. Kaudella 2018/19 Herthan vahva alkukausi kääntyi tappiolliseksi ja keskikastissa majaillut seura ilmoitti huhtikuussa 2019, että Dárdai jättää tehtävänsä kauden päätteeksi. Hän siirtyy päävalmentajan tehtävistä seuran juniorivalmennukseen.Hertha Berlin coach Pal Dardai to step down in summer Dárdai palasi tammikuun lopulla 2021 Herthan päävalmentajaksi, kun Bundesliigassa sijalle 14 vajonnut seura erotti Bruno Labbadian tehtävistään.Pál Dárdai ab sofort wieder Trainer der Bundesliga-Elf Dárdai ei onnistunut nostamaan seuran sijoitusta kevätkauden aikana. Kausi 2021/22 sujui edelliskauden tapaan alavireisesti ja Hertha voitti vain neljä kauden 14 ensimmäisestä ottelustaan. Seurajohto erotti Dárdain marraskuun lopussa 2021 Herthan ollessa sijalla 14.TAYFUN KORKUT ÜBERNIMMT FÜR PÁL DÁRDAI Dárdai palasi valmennustehtäviin huhtikuussa 2023, kun Bundesliigan viimeiseksi juuttunut Hertha palkkasi hänet jälleen päävalmentajakseen.Pál Dárdai takes over from Sandro Schwarz Dárdai ei onnistunut pelastamaan Herthaa putoamiselta 2. Bundesliigaan.bundesliga Hertha Berlin relegated after heartbreaking late Bochum leveller Putoamisesta huolimatta Hertha jatkoi Dárdain sopimusta kauden jälkeen.Pál Dárdai to remain head coach at Hertha ==Lähteet== Luokka:Unkarilaiset jalkapalloilijat Luokka:Unkarilaiset jalkapallovalmentajat Luokka:Vuonna 1976 syntyneet Luokka:Elävät henkilöt